*Proiect*

PARLAMENTUL REPUBLICII MOLDOVA

LEGE

pentru modificarea şi completarea articolului 22 din Legea

cu privire la antreprenoriat şi întreprinderi nr. 845-XII din 03 ianuarie 1992

nr. \_\_\_\_ din \_\_\_\_\_\_\_

Parlamentul adoptă prezenta lege organică.

Art. I. – Articolul 22 din Legea cu privire la antreprenoriat şi întreprinderi nr. 845-XII din 03 ianuarie 1992 (Monitorul Oficial al Republicii Moldova, 1994, nr.2 art.33) cu modificările ulterioare, se modifică şi se completează după cum urmează:

  alineatul doi al punctului 1 va avea următorul cuprins:

“Dacă, la decizia asociaţilor, societatea în cauză va practica activitate de antreprenoriat, o asemenea societate va fi reorganizată în societate economică sau în asociere clusterială (cluster), ori va fi în drept să înfiinţeze o societate economică sau cluster, ori va participa la activitatea unei asemenea societăţi economice sau clusterului”.

la punctul 3 în prima propoziție după cuvîntul “statutului” se introduce sintagma ”, cu excepţia condiţii, specificate în punctul 31”.

articolul se completează cu un nou punct 31 cu următorul cuprins:

”31. Societatea sub forma asocierii clusteriale (clusterul), la decizia asociaţilor, este în drept:

1. să se înregistreze în calitate de persoana juridică şi să acţioneze în baza contractului şi statutului;
2. să nu se înregistreze în calitate de persoana juridică şi să acţioneze în baza acordului de înţelegere.

Clusterul trebuie să aibă denumire proprie, care va include cuvintele "asociere clusterială" sau "cluster".

Statutul clusterului va cuprinde: denumirea, lista şi amplasamentul membrilor clusterului, sediul (adresa juridică) al oficiului principal, scopul cooperării, condiţiile formării, structura cantitativă şi competenţa organului de conducere, modul de luare a deciziilor, schema generală a interacţiunii dintre membrii clusterului, modul de utilizare a bunurilor destinate pentru utilizare comună, precum şi modul de distribuire a bunurilor rămase după lichidarea clusterului.

Organul de conducere al clusterului este Consiliul Clusterului, format din reprezentanţii membrilor clusterului.

Clusterul ţine registrul membrilor săi în modul stabilit de statutul propriu sau de acordul de înţelegere.”

**Art.II.** – Guvernul, în termen de 3 luni de la data intrării în vigoare a prezentei legi:

a) va prezenta Parlamentului propuneri privind aducerea legislaţiei în vigoare în concordanţă cu prezenta lege;

b) va aduce actele sale normative în concordanţă cu prezenta lege.